مو شرط تتقارن طيبة القلب مع الشخصيه
اكو هواي ناس قلوبهم طيبه ومتسامحين مع العلم شخصيتهم قويه جداً
بس اكو ناس احنا بالكلام الجلفي انكول مايعين :nosweat:
هذوله تكدرين اتكولين عليهم شخصيتهم معدومة نتيجه البيئه الي اتربوا بيها لا شافوا عمل بحياتهم ولا اضطروا الى ان يتعبون بيها اتعلموا على ان شكو شي يردوه يحصلوه عن طريق ابوهم او امهم
اني احجي بالنسبه للشباب فقط
اما النساء فممكن ان اتكولين طيبة قلب المرأه اشكد ميكون متسامح وحنون شكد ما اتكون محبوبه عند الاخرين مهما كانت ضعيفه الشخصيه فأكثر شباب هذا الجيل ينجذب للمرأه العاطفية اكثر مما ينجذب للمرأه الي تحمل شخصيه قويه
راح اتكولين اشلون
يعني ما اكو واحد يزوج هسه مديرة مصرف ألا اذا عنده نقص مادي :nosweat:
بس الي راح يزوج مثلاً ربة بيت او موظفة بسيطه ما الها علاقه بالقال والقلت والمشاكل ولا الها معرفة بأساليب السوك والبيع والمعاملة
اني متأكد انه لو لعبوا عليها واخذوا منها كيلو ذهب بفلس التراب مراح يسويلها حبيبها او زوجها شي
لان يعرف بيها طيبه ومتسامحه
شكرا للموضوع المفيد واسف للأطاله حبيت ابين وجهة نظري لا اكثر